”Acum, terminăm și noi cu smiorcăiala post alegeri și ne apucăm serios de treabă?”, scrie Armand în postarea citată.

”Ok, facem analize, vedem unde am greșit și reparăm împreună ce nu a funcționat. Nu uitați că PSD se regrupează mai repede decât v-ați fi imaginat iar zonele conduse de baronii acestui partid mențin românii în sărăcie și corupție”, adaugă europarlamentarul.

Dan Barna este marele perdant din Turul I al alegerilor prezidențiale - nu doar că nu a reușit să intre în turul doi, dar scorul său este mult mai mic decât al Vioricăi Dăncilă de la PSD. Candidatul USR-Plus nu a reușit să ia majoritatea voturilor în niciun județ din țară și nici măcar în Diasporă. Totuși în multe județe Barna a reușit să strângă chiar și peste 20% din voturi, dar în multe altele a fost departe de Klaus Iohannis sau Viorica Dăncilă.